राजस्थान और केन्द्रीय स्तर पर फिजियोथेरेपी काउंसिल बनाने की करेंगे पहल : सांसद मीणा
पानी में थेरेपी देकर पेरालिसिस रोगियों को भी किया ठीक
उदयपुर| विद्यापीठविश्वविद्यालय के संगठक फिजियोथेरेपी कॉलेज में चल रही दो दिन की अंतरराष्ट्रीय फिजियोथेरेपी संगोष्ठी का समापन रविवार को हुआ। मुख्य अतिथि सांसद अर्जुनलाल मीणा ने कहा कि आज की युवा पीढ़ी में भी व्यस्ततम लाइफ स्टाइल के कारण घुटने, पीठ, कमर दर्द आम बात हो गई है। ऐसे में फिजियोथेरेपिस्ट की जरूरत बढ़ गई है। उन्होंने कहा कि आगामी सत्र में राजस्थान एवं केन्द्रीय स्तर पर फिजियोथेरेपी काउंसिल स्थापित करने के प्रयास किए जाएंगे। संगोष्ठी के दूसरे दिन ड्राई-निडलिंग, लिम्फोडिमा मैनेजमेंट, पोस्चर करेक्शन, शोल्डर आर्थो स्कॉपी, बेकपेन मैनेजमेंट, डिजास्टर मैनेजमेंट, स्टॉक पर सत्र हुए। संगोष्ठी में विदेशों के प्रतिभागी भी शामिल हुए। ग्रामीण विधायक फूलसिंह मीणा ने भी विचार व्यक्त किए।
टाटियाऔर विद्यापीठ के बीच हुआ एमओयू : टाटियाविवि श्रीगंगानगर और विद्यापीठ विवि के फिजियोथेरेपी विभाग के फैकल्टी एवं विद्यार्थियों के शैक्षणिक आदान-प्रदान के लिए आगामी पांच वर्ष के लिए एमओयू हुआ। इसके तहत विभाग विद्यार्थी फेकल्टी शैक्षणिक एवं शोध गतिविधियों के लिए एक दूसरे विश्वविद्यालय में जाकर अध्ययन-अध्यापन कर सकेंगे। टाटिया विवि से कुलपति प्रो. एम.एम. सक्सेना एवं विद्यापीठ के कुलपति प्रो. एस.एस. सारंगदेवोत ने एमओयू पर हस्ताक्षर किए।
डॉ. केतन भाटीकर
उदयपुर. कार्यक्रम में सांसद अर्जुन लाल मीणा संबोधित करते हुए
hin_Deva hin_Deva hin_Deva hin_Deva mar_Deva awa_Deva